rejauldu/bengali-wikipedia huggingface dataset:
থাম্ব|আল-বাকারা সূরার ২৫২ থেকে ২৫৬ নম্বর আয়াতের অংশে প্রদর্শিত কুরআন। এখানে ২৫৫তম আয়াতটি আয়াতুল কুরসী হিসেবে পরিচিত। থাম্ব|১৬শ শতকের কুরআন, যেখানে সুরা (অধ্যায়) ২ এবং আয়াত (আয়াত) ১–৪ প্রদর্শিত হয়েছে। থাম্ব  আয়াত (, ;   ) হল কুরআনের একটি "আয়াত" বা বাণী। এটি কুরআনের অধ্যায়সমূহ (সুরা) গঠিত বিভিন্ন দৈর্ঘ্যের বিবৃতি এবং প্রতিটির শেষে একটি নির্দিষ্ট সংখ্যা থাকে। ভাষাগতভাবে এই শব্দটি "প্রমাণ", "নিদর্শন" বা "অলৌকিক ঘটনা" অর্থেও ব্যবহৃত হয়। এই কারণে, এটি কুরআনিক আয়াত ছাড়াও ধর্মীয় নির্দেশনা (আয়াত তকলিফিয়্যাহ) বা মহাজাগতিক ঘটনা (আয়াত তাক্ববিনিয়্যাহ) নির্দেশ করতে পারে। কুরআনে এই শব্দটি উভয় অর্থেই ব্যবহার করা হয়েছে, যেমন নিম্নলিখিত আয়াতে:   অর্থের সংক্ষিপ্ত বিবরণ  যদিও কুরআনে আয়াত বলতে "আয়াত" বোঝানো হয়েছে, তবে এটি কুরআনের মূল পাঠে শুধুমাত্র "নিদর্শন", "প্রমাণ" বা "অসাধারণ ঘটনা" অর্থে ব্যবহৃত হয়েছে বলে ধারণা করা হয়। "নিদর্শন" বলতে বিভিন্ন প্রাকৃতিক ঘটনা যেমন মহাবিশ্ব, এর সৃষ্টি, দিন ও রাতের পরিবর্তন, বৃষ্টিপাত এবং গাছপালার জীবন ও বৃদ্ধি নির্দেশিত হয়। অন্যদিকে, এটি অলৌকিক ঘটনা বা বিশ্বাসীদের পুরস্কার এবং অবিশ্বাসীদের পরিণতিকেও নির্দেশ করতে পারে। উদাহরণস্বরূপ:   "এবং তাঁর নিদর্শনসমূহের মধ্যে আকাশমণ্ডলীর সৃষ্টি এবং এতে ছড়িয়ে থাকা জীবন্ত বস্তুসমূহের সৃষ্টি রয়েছে।" (কুরআন ৪২:২৯) : "তাদের জন্য এক নিদর্শন হলো মৃত পৃথিবী। আমরা তাকে জীবিত করেছি এবং এর মধ্য থেকে শস্য উৎপন্ন করেছি, যা থেকে তারা আহার করে।" (কুরআন ৩৬:৩৩) : "... এবং তারা তাঁকে অস্বীকার করল; তাই আমরা তাদের ধ্বংস করলাম। এতে অবশ্যই এক নিদর্শন রয়েছে, তবুও তাদের অধিকাংশই বিশ্বাসী নয়।" (কুরআন ২৬:১৩৯) : "... তুমি তো আমাদের মতই একজন মানুষ। তবে তুমি যদি সত্যবাদী হও, তাহলে কোন নিদর্শন আনো।" (কুরআন ২৬:১৫৪)  কুরআনের অধ্যায়গুলো (সুরা) বিভিন্ন সংখ্যার আয়াতে গঠিত, যা ৩ থেকে ২৮৬ পর্যন্ত হতে পারে। দীর্ঘ সুরাগুলো কখনো কখনো বিষয়ভিত্তিক ক্রমে বিভক্ত করা হয়।  বর্ণনার জন্য আয়াতগুলো দু'টি ভাগে বিভক্ত করা হয়েছে: স্পষ্ট ও পরিষ্কার (মুহকাম) এবং অস্পষ্ট (মুতাশাবিহ)।কুরআনের আয়াত: মুহকাম এবং মুতাশাবিহ (ইসলামিক দাতব্য প্রকল্পসমূহের সমিতি)। কুরআন নিজেই এই পার্থক্য উল্লেখ করেছে: "এটি আল্লাহ যিনি তোমার প্রতি গ্রন্থটি অবতীর্ণ করেছেন। এতে কিছু আয়াত 'স্পষ্ট', যা গ্রন্থের মূল ভিত্তি। অন্যগুলো 'রূপক' তবে যাদের হৃদয়ে বিকৃতি রয়েছে তারা এর রূপক অংশ অনুসরণ করে দ্বন্দ্ব সৃষ্টি করতে এবং এর লুকানো অর্থ খুঁজে বের করতে। তবে এর লুকানো অর্থ শুধুমাত্র আল্লাহই জানেন। এবং যাঁরা জ্ঞানে দৃঢ়প্রতিষ্ঠ তাঁরা বলেন: আমরা গ্রন্থে বিশ্বাস স্থাপন করেছি। এটি সবই আমাদের প্রভুর পক্ষ থেকে। এবং শুধুমাত্র জ্ঞানসম্পন্ন ব্যক্তিরাই এই বার্তা উপলব্ধি করে।"   আরও দেখুন    আয়াতুল্লাহ  কুরআনবাদ  তথ্যসূত্র    নোট    উদ্ধৃতি     বিষয়শ্রেণী:কুরআনের উপাদানসমূহ বিষয়শ্রেণী:ইসলামিক পরিভাষা
বিজয়া লক্ষ্মী ইমানি (১৪ই মে ১৯৫৭ - ১৫ই জানুয়ারি ২০০৯) ছিলেন একজন ভারতীয় আমেরিকান সমাজকর্মী যিনি পারিবারিক সহিংসতার বিরুদ্ধে তাঁর কাজের জন্য পরিচিত ছিলেন। তিনি ওহিওর ক্লিভল্যান্ডে ভারতীয় আমেরিকান সম্প্রদায়ের একজন নাগরিক নেতা ছিলেন। নর্থইস্ট ওহিও তেলুগু অ্যাসোসিয়েশন দিয়ে তিনি শুরু করেছিলেন। তারপরে ফেডারেশন অফ ইণ্ডিয়ান কমিউনিটি অ্যাসোসিয়েশন এবং গ্রেটার ক্লিভল্যান্ড এশিয়ান কমিউনিটির পর তিনি ফেডারেশন অফ ইণ্ডিয়া কমিউনিটির সভাপতি এবং ফেডারেশন অফ ইণ্ডিয়া কমিউনিটি অ্যাসোসিয়েশনের (এফআইসিএ) বোর্ড সদস্য ছিলেন। ২০১১ সালে তাঁকে মরণোত্তরভাবে মার্কিন যুক্তরাষ্ট্রের দ্বিতীয় সর্বোচ্চ বেসামরিক পুরস্কার, প্রেসিডেন্সিয়াল সিটিজেনস মেডেল প্রদান করা হয়।   প্রাথমিক জীবন এবং শিক্ষা  বিজয়া ইমানির জন্ম অন্ধ্র প্রদেশের কর্নুলে ইন্দুরানি এবং জি ভেঙ্কটারমনা রেড্ডির ঘরে। হায়দ্রাবাদের ওসমানিয়া বিশ্ববিদ্যালয় থেকে স্নাতক ডিগ্রি অর্জনের পর তিনি ১৯৮৬ সালে মার্কিন যুক্তরাষ্ট্রে চলে যান। তিনি ওহিওর ক্লিভল্যান্ড স্টেট বিশ্ববিদ্যালয় থেকে কম্পিউটার বিজ্ঞানে স্নাতকোত্তর ডিগ্রি অর্জন করেন।   কর্মজীবন  একক অভিভাবক হিসেবে, তিনি একই রকম পরিস্থিতিতে থাকা ব্যক্তিদের জন্য সহায়তা গোষ্ঠী চালু করেছিলেন। বিজয়া ইমানির মূল লক্ষ্য ছিল মার্কিন যুক্তরাষ্ট্রে সামাজিক নির্যাতন কাটিয়ে উঠতে ভারতীয়-আমেরিকানদের সাহায্য করা। তিনি মার্কিন যুক্তরাষ্ট্রে অভিবাসী সম্প্রদায়ের মধ্যে পারিবারিক সহিংসতার ব্যাপকতা সম্পর্কে একটি আলোচনাও শুরু করেন। ক্লিভল্যান্ড কালচারাল গার্ডেনকে পুনরুজ্জীবিত করার ক্ষেত্রে তিনি গুরুত্বপূর্ণ ভূমিকা পালন করেছিলেন, এই উদ্দেশ্যে তিনি ২০০২-২০০৬ সাল পর্যন্ত ইণ্ডিয়া কালচারাল গার্ডেনের নির্মাণ কাজ করেন। ওহিওর ক্লিভল্যান্ডের রকফেলার পার্কে ইণ্ডিয়া কালচারাল গার্ডেনের স্থাপত্যে ছয়টি ঐতিহ্যবাহী স্তম্ভ এবং ২০০৬ সালে স্থাপিত মহাত্মা গান্ধীর একটি মূর্তি সহ একটি বৃত্তাকার উদ্যান রয়েছে। মহাত্মা গান্ধীর মূর্তিটির ভাস্কর ছিলেন গৌতম পাল।   মৃত্যু  ২০০৯ সালে ৫১ বছর বয়সে ওহিওতে এক সড়ক দুর্ঘটনায় বিজয়া ইমানি মারা যান। ২০১১ সালের ২০শে অক্টোবর, রাষ্ট্রপতি বারাক ওবামা ভারতীয়-আমেরিকান সম্প্রদায়ের পারিবারিক নির্যাতন কাটিয়ে ওঠার এবং এর বিরুদ্ধে কথা বলার সাহসের জন্য তাঁকে মরণোত্তর রাষ্ট্রপতি নাগরিক পদক প্রদান করেন। তাঁকে "পারিবারিক নির্যাতনের শিকারদের সাহায্য করার জন্য একজন আদর্শ" হিসেবে বর্ণনা করা হয়েছিল। হোয়াইট হাউসের পূর্ব কক্ষে তাঁর দুই মেয়ে, সুজাতা এবং নির্মলা, এই পুরস্কার গ্রহণ করেন।   কাজ    সিএফডি ব্যবহার করে একটি হেলিকাল ওয়াটার-অয়েল সেপারেটরে মাল্টিফেজ ফ্লো'র গণনামূলক বিশ্লেষণ । টেক্সাস এঅ্যাণ্ডএম বিশ্ববিদ্যালয় - কিংসভিল, ২০০৬।  ।   তথ্যসূত্র   বিষয়শ্রেণী:ভারতীয় সক্রিয়কর্মী বিষয়শ্রেণী:২১শ শতাব্দীর মার্কিন নারী বিষয়শ্রেণী:২০শ শতাব্দীর মার্কিন নারী বিষয়শ্রেণী:ভারতীয় বংশোদ্ভূত মার্কিন রাজনীতিবিদ বিষয়শ্রেণী:ভারতীয় নারী সক্রিয়কর্মী বিষয়শ্রেণী:২০শ শতাব্দীর ভারতীয় নারী শিক্ষাবিদ বিষয়শ্রেণী:২০শ শতাব্দীর ভারতীয় শিক্ষাবিদ বিষয়শ্রেণী:ভারতীয় নারী অধিকারকর্মী বিষয়শ্রেণী:মার্কিন যুক্তরাষ্ট্রে ভারতীয় অভিবাসী বিষয়শ্রেণী:ওসমানিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০০৯-এ মৃত্যু বিষয়শ্রেণী:১৯৫৮-এ জন্ম বিষয়শ্রেণী:মার্কিন সক্রিয়কর্মী বিষয়শ্রেণী:অপর্যালোচিত অনুবাদসহ পাতা
খাজাচিং নদী বাংলাদেশের উত্তর-পূর্বাঞ্চলের সিলেট ও সুনামগঞ্জ জেলার একটি নদী।  নদীটির দৈর্ঘ্য ২৭  কিলোমিটার, গড় প্রস্থ ৩৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খাজাচিং নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৯।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:সিলেট জেলার নদী বিষয়শ্রেণী:সুনামগঞ্জ জেলার নদী বিষয়শ্রেণী:ছাতক উপজেলা বিষয়শ্রেণী:বিশ্বনাথ উপজেলা বিষয়শ্রেণী:সিলেট সদর উপজেলা
thumb|চার্লস পনজি যার নামে পনজি স্কিম পনজি স্কিম হচ্ছে এক ধরনের কূট কৌশল যেখানে নতুন বিনিয়োগকারীদের কাছ থেকে আদায় করা অর্থ পুরনো বিনিয়োগকারীদেরকে ফিরিয়ে দেয়া হয়। চার্লস পনজি নামের এক ব্যক্তির নাম থেকে এটা চালু হয়েছে।যুক্তরাষ্ট্রের 'হুন্ডি কাজল' ,আকরাম হোসেন, দৈনিক সমকাল। ঢাকা থেকে প্রকাশের তারিখ: ০১ জুলাই, ২০০৯ খ্রিস্টাব্দ।   বৈশিষ্ট্য  এ ধরনের ফান্ডে নতুন বিনিয়োগকারীদের কাছ থেকে অর্থ নিয়ে পুরনো বিনিয়োগকারীদের মুনাফা পরিশোধ করা হয়। যখন অর্থপ্রবাহ কমে যায়, তখনই প্রতিষ্ঠান ভেঙে পড়ে।   ইতিহাস  চার্লস পনজি প্রতারণার শিক্ষা নেন লুইজি জারোচ্চি নামের এক ইতালীয় বংশোদ্ভূত কানাডিয়ান ব্যাংক মালিকের কাছে। ১৯০৭ সালে মন্ট্রিয়লে গিয়েছিলেন। সেখানে চাকরি নেন জারোচ্চির ব্যাংক—বানকো জারোচ্চিতে। এই ব্যাংক তাঁর আমানতকারীদের ৬ শতাংশ সুদ দিত। সেই সময় যেটি ছিল অন্যান্য ব্যাংকের তুলনায় অনেক অনেক বেশি। ফলে রাতারাতি এই ব্যাংকে আমানতকারীর সংখ্যা বেড়ে যায় এবং রিজার্ভ ফুলে-ফেঁপে ওঠে। নতুন যে আমানতকারীরা ব্যাংকে টাকা রাখছেন বেশি মুনাফার আশায়, তাঁদের টাকা থেকেই লাভ দেওয়া হচ্ছে পুরোনো গ্রাহকদের। আসলে ব্যাংক তাঁর বিনিয়োগের লাভ থেকে এই কাজ করছে না। এভাবে বেশি দিন চলতে পারে না। নতুন গ্রাহকের সংখ্যা কমে আসতে বাধ্য। ব্যাংকে ধস নেমে এল। গ্রাহকদের টাকা নিয়ে পালিয়ে গেলেন জারোচ্চি। এই বুদ্ধিটা পনজি পরে কাজে লাগিয়েছেন পনজি স্কিমে।পনজির ‘স্মরণে’ পনজি স্কিম ,রাজীব হাসান, দৈনিক প্রথম আলো। ঢাকা থেকে প্রকাশের তারিখ: ১৫-০৩-২০১৩ খ্রিস্টাব্দ।  আরও দেখুন  বহুস্তরবিশিষ্ট বিপণন (এমএলএম)  ডেসটিনি গ্রুপ  তিয়ানশি  সারদা কেলেঙ্কারি   তথ্যসূত্র    আরও পড়ুন         বহিঃসংযোগ   Ponzi Schemes FAQ Information and advice from the US Securities and Exchange Commission  What is a Ponzi scheme?  Ponzi scheme definition with distinctions, history, and other information  Ponzi scheme Illustration of a Ponzi scheme  The Ponzi Scheme and Tax Loss Describing tax recovery methods  Ponzi Schems Ponzi schemes on Khan Academy.  The Importance of Being Diligent Case studies on prominent hedge fund Ponzi schemes  বিষয়শ্রেণী:পিরামিড ও পনজি স্কিম বিষয়শ্রেণী:কূট কৌশল
রাষ্ট্রীয় জনতা দল ( আরজেডি ; অনুবাদ: ন্যাশনাল পিপলস পার্টি) হল একটি ভারতীয় রাজনৈতিক দল, যা বিহার, ঝাড়খণ্ড এবং কেরালা রাজ্যে অবস্থিত। দলটি ১৯৯৭ সালে লালুপ্রসাদ যাদব দ্বারা প্রতিষ্ঠিত হয়েছিল।  দলের গণভিত্তি ঐতিহ্যগতভাবে অন্যান্য অনগ্রসর শ্রেণী, দলিত এবং মুসলমান এবং দলটিকে নিম্নবর্ণের রাজনীতির জন্য রক্ষক হিসাবে বিবেচনা করা হয়। ২০০৮ সালে, আরজেডি উত্তর-পূর্ব রাজ্যগুলিতে তার পারফরম্যান্সের পরে স্বীকৃত জাতীয় স্তরের দলের মর্যাদা পেয়েছিল। ২০১০ সালের ৩০ জুলাই তারিখে আরজেডি একটি জাতীয় দল হিসাবে স্বীকৃত হয়। ১৬৪ জনেরও বেশি বিধায়কের সাথে মহাগঠবন্ধনে নেতৃত্ব দেওয়া, এটি বর্তমানে বিহারের একক বৃহত্তম রাজনৈতিক দল এবং দলের যুব নেতা, তেজস্বী যাদব উপমুখ্যমন্ত্রী হিসাবে বিহারের শাসক দল। এছাড়াও আরজেডি তার সহযোগী ঝাড়খণ্ডে মহাগঠবন্ধন (ঝাড়খণ্ড) এবং কেরালায় বাম গণতান্ত্রিক ফ্রন্টের শাসক সরকারের অংশ।ঝাড়খণ্ড বিধানসভাকেরল বিধানসভা   মুখ্যমন্ত্রীদের তালিকা    মুখ্যমন্ত্রীগণ  নংনাম নির্বাচনী এলাকাকার্যালয়ের মেয়াদ সীমা মেয়াদের দৈর্ঘ্যদলবিধানসভা  (নির্বাচন)সূত্র ১লালুপ্রসাদ যাদব১০ মার্চ ১৯৯০২৮ মার্চ ১৯৯৫জনতা দলদশম বিধানসভা২লালুপ্রসাদ যাদব৪ এপ্রিল ১৯৯৫২৫ জুলাই ১৯৯৭জনতা দলএকাদশ বিধানসভা৩রাবড়ি দেবী২৫ জুলাই ১৯৯৭১১ ফেব্রুয়ারি ১৯৯৯রাষ্ট্রীয় জনতা দলএকাদশ বিধানসভা৪রাবড়ি দেবী৯ মার্চ ১৯৯৯২ মার্চ ২০০০রাষ্ট্রীয় জনতা দলএকাদশ বিধানসভা৫রাবড়ি দেবী১১ মার্চ ২০০০৬ মার্চ ২০০৫রাষ্ট্রীয় জনতা দলদ্বাদশ বিধানসভা   উপ-মুখ্যমন্ত্রীগণ  নংনাম নির্বাচনী এলাকাকার্যালয়ের মেয়াদ সীমা মেয়াদের দৈর্ঘ্যদলবিধানসভা  (নির্বাচন)সূত্র ১.তেজস্বী যাদব২৬ নভেম্বর ২০১৫২৬ জুলাই ২০১৭আরজেডি১৭তম বিহার বিধানসভা২.তেজস্বী যাদব১০ আগস্ট ২০২২শায়িত্বআরজেডি১৮তম বিহার বিধানসভা]]   তথ্যসূত্র   বিষয়শ্রেণী:রাষ্ট্রীয় জনতা দল বিষয়শ্রেণী:ভারতের রাজনৈতিক দল বিষয়শ্রেণী:জনতা পরিবার বিষয়শ্রেণী:জনতা দল বিষয়শ্রেণী:বিহারের রাজনৈতিক দল বিষয়শ্রেণী:ভারতের স্বীকৃত রাজ্যস্তরের রাজনৈতিক দল বিষয়শ্রেণী:১৯৯৭-এ প্রতিষ্ঠিত রাজনৈতিক দল
থাম্ব|মায়ানমার এ তৈরিকৃত ফালুদা থাম্ব|ফালুদার একটি সংস্করণ সঙ্গে ফল, বাদাম, এবং একটি আইস ক্রিম টপিং. ফালুদা (Hindi: फ़लूदा) (Urdu: فالودہ‎) হচ্ছে শীতল খাবার যা দক্ষিণ এশিয়ার দেশসমূহে জনপ্রিয়। ঐতিহ্যগতভাবে গোলাপ জল, সেমাই বা নুডলস, মিষ্টি বেসিল বীজ, জেলির টুকরো, দুধ এর মিশ্রণে তৈরী করা হয় এবং উপরে উপরে আইস ক্রিম দেওয়া হয়।. ফালুদায় ব্যবহৃত সেমাই তৈরী হয় গম, অ্যারারূট, ভূট্টা বা সাগু থেকে তৈরী হয়।   ইতিহাস  ফালুদার সঙ্গে পারস্যের গল্প জড়িয়ে আছে। সেখানে ফালুদেহ নামে একটি ডেজার্ট জনপ্রিয়। ভারতে আগত মুসলিম বণিক, শাসকদের হাত ধরে ভারতবর্ষে এর আগমন ঘটে। সময়ের সঙ্গে পরিবর্তিত হয়ে বর্তমান রূপ ধারণ করেছে। মুঘলদের পৃষ্ঠপোষকতা, হায়দ্রাবাদের নবাব ও কর্ণাটকের নবাব নিজস্ব অভিযোজনে ফালুদা বৈচিত্র্যতা লাভ করেছে।  প্রকারভেদ বাংলাদেশ,ভারত ও অন্যান্য রাষ্ট্রে বিভিন্ন প্রকারের ফালুদা পাওয়া যায়: ম্যাংগো ফ্লেভার (আম সুগন্ধযুক্ত ফ্লেভার) ভ্যানিলা ফ্লেভার  ঐতিহ্যবাহী পুরান ঢাকার শাহী ফালুদা পুরান ঢাকার বিউটি ফালুদা ভারতের কুলফি ফালুদা ভারতের গোলাপ ফ্লেভার ফালুদা   রূপক রেফারেন্স  বাংলা, হিন্দী  এবং উর্দুতে ফালুদা রূপকার্থে ব্যবহৃত হয়। মানসম্মান নিয়ে টানাটানি হলে বলা হয় ইজ্জতের ফালুদা, इज़्ज़त का फ़लूदा, عزت کا (ইজ্জত কা ফালুদা)।   তথ্যসূত্র   বহিঃসংযোগ   How To Make Falooda (Indian Dessert Drink) যেভাবে ফালুদা বানাবেন  বিষয়শ্রেণী:ভারতীয় মিষ্টান্ন বিষয়শ্রেণী:পাকিস্তানি মিষ্টান্ন বিষয়শ্রেণী:মিশ্র পানীয় বিষয়শ্রেণী:মুঘল রন্ধনশৈলী বিষয়শ্রেণী:শ্রীলঙ্কীয় রন্ধনশৈলী বিষয়শ্রেণী:মৌরিশিয় রন্ধনশৈলী বিষয়শ্রেণী:বর্মী রন্ধনশৈলী বিষয়শ্রেণী:দুধের পদ বিষয়শ্রেণী:বাংলাদেশী মিষ্টান্ন বিষয়শ্রেণী:শ্রীলঙ্কার পানীয় বিষয়শ্রেণী:খাদ্য
thumb|upright=1.5|প্যারিস মোটর শোতে ল্যাম্বরগিনি গাড়ি অটোমোবিলি ল্যাম্বরগিনি এসপিএ একটি ইতালীয় বিলাসবহুল স্পোর্টসকার উৎপাদনকারী প্রতিষ্ঠান যেটি অডির মাধ্যমে ভক্সওয়াগেন এর একটি সাবসিডিয়ারি।  ইতিহাস thumb|upright=1.5 দ্বিতীয় বিশ্বযুদ্ধের সময় ফেরুসিও ল্যাম্বরগিনি ইতালিয়ান বিমান বাহিনীরতে একজন মেকানিক হিসেবে কাজ করতেন। এ কাজের জন্য তাকে রোডস নামক একটি নির্জন দ্বীপে থাকতে হয়েছিল, যেখানে তিনি নানা বিমান ও অন্যান্য ধ্বংসপ্রাত যানবাহনের মেরামতের দায়িত্বে নিয়োজিত ছিলেন। সেখানে প্রচুর পরিমাণে বিভিন্নত যানবাহনের পরিত্যক্ত যন্ত্রাদি ছিল যা দিয়ে তাকে ধ্বংসপ্রাপ্ত যানবাহনগুলোকে মেরামত করতে হত। ফেরুসিও ল্যাম্বরগিনি কিছুদিনের মাঝেই এই কাজে এতোটাই দক্ষ হয়ে গেলেন যে তিনি সেখানকার সবথেকে সেরা মেকানিক হয়ে উঠলেন এবং সেখান থেকেই তিনি ল্যাম্বরগিনি ট্রাক্টর তৈরির সিধান্ত নিলেন।ট্রাক্টর কথাটি শুনে নিশ্চই অবাক হচ্ছেন। তাহলে পড়তে থাকুন। আপনার উত্তর পেয়ে যাবেন! এখানেই আয়রন ম্যান সিনেমার টনি স্টার্ক এর সাথে তার মিল, টনি স্টার্ক যেমন আয়রন ম্যান সিনেমায় কিডন্যাপ হয়ে গোহাতে থাকা অবস্থায় নিউক্লিয়ার রিয়েক্টর বানিয়ে ফেলেছিলেন যা কিনা কেবল মুভিতেই স্বম্ভব, তেমনি ল্যাম্বরগিনি ও নির্জন দ্বীপে থাকা অবস্থায় গাড়ি নির্মাণে তার হাতে খড়ি করেছিলেন। দ্বিতীয় বিশ্বযুদ্ধের সময় ফেরুসিও ল্যাম্বরগিনি মেকানিক হিসেবে যে অভিজ্ঞতা বানিয়েছিলেন তা যুদ্ধের পর বাড়ি ফিরে এসে কাজে লাগাতে শুরু করেন। যুদ্ধের পর তিনি নানা পরিত্যক্ত যানবাহনের নানা যন্ত্রাংশ জোগাড় করে শুরু করে দিলেন তার নামের ব্র্যান্ডের ট্রাক্টর বানানো। যা বাজারে তখনকার সময়ে প্রচুর নামডাক করে।আর অল্প সময়ের মাঝেই ফেরুসিও ল্যাম্বরগিনির ভাগ্য খুলে যায়। শুরু হয় ল্যাম্বরগিনি ব্র্যান্ডের।   তখনকার সময়ে বিখ্যাত ব্র্যান্ড ফেরারীর ২৫০জিটি মডেলের একটি গাড়ির মালিক ছিলেন ফেরুসিও ল্যাম্বরগিনি। তার গাড়িতে সমস্যা হওয়ায় সে একদিন তার গাড়িটিকে মেরামত করারনোর উদ্দেশে ফেরারীর হেড কোয়ার্টার এ নিয়ে যান। সেখান থেকে গাড়িটি মেরামত করে পাঠানোর পর তিনি দেখলেন যে তার গাড়িটিতে যে পার্টসটি বদলিয়ে লাগিয়ে দেয়া হয়েছে তা তিনি নিজের কোম্পানির ট্রাক্টর বানাতে ব্যবহার করেন। এটা দেখে তিনি এঞ্জো ফেরারীকে পার্টসটি বদলিয়ে দেয়ার জন্য বিনীতভাবে বলেন। এতে এঞ্জো ফেরারী ক্ষেপে যায় এবং ক্ষেপে গিয়ে তাকে বলে “ তুমি একজন ট্রাক্টর নির্মাতা তুমি কি বুঝব স্পোর্টস কার এর। ল্যাম্বরগিনি এই অপমান মেনে নিতে পারেননি ।বাড়িতে এসেই শুরু করলেন নিজের কোম্পানির জন্য স্পোর্টস কার এর এর ডিজাইন। আর মাত্র চার মাসের মধ্যেই বানিয়ে ফেললেন নিজের কোম্পানির প্রথম স্পোর্টস কারটি। তার বানানো প্রথম ল্যাম্বরগিনি গাড়িটির মডেল ছিল “ল্যাম্বরগিনি৩৫০জিটিভি”  তথ্যসূত্র  বিষয়শ্রেণী:ইতালীয় মার্কা বিষয়শ্রেণী:যানবাহন প্রস্তুতকারক কোম্পানি বিষয়শ্রেণী:ইতালির গাড়ি প্রস্তুতকারক বিষয়শ্রেণী:গাড়ির মার্কা বিষয়শ্রেণী:বিলাসবহুল মোটরযান প্রস্তুতকারক বিষয়শ্রেণী:ক্রীড়া গাড়ী প্রস্তুতকারক বিষয়শ্রেণী:১৯৬৩-এ ইতালিতে প্রতিষ্ঠিত বিষয়শ্রেণী:১৯৬৩-এ প্রতিষ্ঠিত যানবাহন প্রস্তুতকারক কোম্পানি বিষয়শ্রেণী:ইতালির ইঞ্জিন প্রস্তুতকারক
ঢেঙ্কানাল () ভারতের ওড়িশা রাজ্যের ঢেঙ্কানাল জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮০ মিটার (২৬২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ঢেঙ্কানল শহরের জনসংখ্যা হল ৫৭,৬৫১ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে ঢেঙ্কানল এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর  en:Dhenkanal
রামপাল নামে বাংলাদেশে যেসব স্থান ও প্রশাসনিক অঞ্চল রয়েছে। যথা: রামপাল উপজেলা, বাগেরহাট জেলার একটি উপজেলা রামপাল ইউনিয়ন, মুন্সীগঞ্জ জেলার মুন্সীগঞ্জ সদর উপজেলার একটি ইউনিয়ন রামপাল ইউনিয়ন, বাগেরহাট জেলার  রামপাল উপজেলার একটি ইউনিয়ন রামপাল তাপ বিদ্যুৎ প্রকল্প, বাগেরহাট জেলার রামপালে অবস্থিত একটি প্রস্তাবিত কয়লাভিত্তিক তাপবিদ্যুৎ কেন্দ্র। রামপাল নামে যেসব ব্যক্তি রয়েছেন-   রবি রামপাল, ওয়েস্ট ইন্ডিয়ান ক্রিকেটার  রাণী রামপাল, ভারতীয় হকি প্লেয়ার  অর্জুন রামপাল, ভারতীয় চলচ্চিত্র অভিনেতা, প্রযোজক, মডেল ও উপস্থাপক  রামপাল সিংহ গন্ডা, ভারতীয় রাজনীতিবিদ
গাঙচিল () হল রুশ নাট্যকার আন্তন চেখভ রচিত একটি নাটক। এটি ১৮৯৫ সালে রচিত হয় এবং ১৮৯৬ সালে প্রথম মঞ্চস্থ হয়। গাঙচিল চেখভের প্রধানতম চারটি নাটকের মধ্যে প্রথম নাটক। এতে চারটি চরিত্র, তথা ছোটগল্পকার বরিস ত্রিগোরিন, সাদামাঠা অভিনেত্রী নিনা, পড়তি অভিনেত্রী ইরিনা আর্কাদিনা ও তার পুত্র প্রতীকি নাট্যকার কনস্তান্তিন ত্রেপলেভের প্রণয়মূলক ও শৈল্পিক দ্বন্দ্বের নাট্যরূপ।  এই নাটকের প্রথম মঞ্চায়নের ব্যর্থতার গল্প আলোড়ন সৃষ্টি করে। নিনা চরিত্রে অভিনয়কারী ভেরা কমিসার্ঝেভ্‌স্কায়া প্রবল বিশৃঙ্খলার কারণে এতটাই ভীত হন যে তিনি বাকশক্তি হারিয়ে ফেলেন।চেখভ, আন্তন (১৯২০); Letter to A. F. Koni, ১১ নভেম্বর ১৮৯৬। Available online at Project Gutenberg। চেখভ দর্শকদের ছেড়ে চলে যান এবং শেষ দুই অংক পর্দার পিছনে কাটান। এই নাটকটি পরবর্তী কালে সফলতা অর্জন করলে দর্শকেরা তার নিকট চিঠি লিখলে তিনি ধারণা করেন যে তারা কেবল তার প্রতি করুণা দেখাচ্ছে। সেসময়ের রুশ মঞ্চ অনুশীলনকারী কনস্তান্তিন স্তানিস্লাভ্‌স্কির নির্দেশনায় ১৮৯৮ সালে এই নাটকটি মস্কো আর্ট থিয়েটারে মঞ্চস্থ হলে তা ব্যাপক প্রশংসিত হয়। স্তানিস্লাভ্‌স্কির গাঙচিল-এর মঞ্চায়ন ছিল "রুশ মঞ্চনাটকের ইতিহাসে অন্যতম সেরা ঘটনা ও বিশ্ব নাটকের ইতিহাসে অন্যতম নব উন্নয়ন।"  চরিত্রাবলি থাম্ব|300px|আন্তন চেখভ মস্কো আর্ট থিয়েটারে গাঙচিল নাটক পড়ছেন।  ইরিনা নিকলাইয়েভ্‌না আর্কাদিনা - পড়তি অভিনেত্রী  কনস্তান্তিন গাভ্রিলভিচ ত্রেপলেভ - ইরিনার পুত্র প্রতীকি নাট্যকার  বরিস আলেক্সেইয়েভিচ ত্রিগোরিন - সুপরিচিত ছোটগল্পকার  নিনা মিখাইলভ্‌না জারেচনায়া - ধনী জমিদারের কন্যা ও অভিনেত্রী  পিওতর নিকলায়েভিচ সরিন - ইরিনার ভাই  ইলিয়া আফানাসিয়েভিচ শাম্রায়েভ - অবসরপ্রাপ্ত লেফটেন্যান্ট ও সরিনের ভূ-সম্পত্তির ব্যবস্থাপক  পলিনা আন্দ্রিয়েভ্‌না - ইলিয়ার স্ত্রী  মাশা - ইলিয়া ও পলিয়ার কন্যা  ইয়েভজেনি সের্গেইয়েভিচ দর্ন - ডাক্তার  সেমিয়ন সেমিয়নভিচ মেদভেদেঙ্কো - শিক্ষক  ইয়াকভ - ভাড়াটে কর্মী  পাচক  ভৃত্য  পাহারাদার  অনুবাদ রুশ চায়কা থেকে নাটকটি গাঙচিল নামে বাংলা ভাষায় অনুবাদ করেছেন খায়রুল আলম সবুজ ।  তথ্যসূত্র  গ্রন্থপঞ্জি    বহিঃসংযোগ       মূল রুশ ভাষায় "গাঙচিল"-এর পূর্ণ পাঠ্য  Cast List of 2007/8 RSC Production    বিষয়শ্রেণী:১৮৯৬-এর নাটক বিষয়শ্রেণী:আন্তন চেখভের নাটক বিষয়শ্রেণী:রুশ বিয়োগান্ত নাটক বিষয়শ্রেণী:গীতিনাট্যে উপযোগকৃত নাটক বিষয়শ্রেণী:চলচ্চিত্রে উপযোগকৃত রুশ নাটক
ম্যাককর্মিক অ্যান্ড কোম্পানি একটি মার্কিন খাদ্য কোম্পানি যা শিল্পক্ষেত্র, রেস্তোঁরা, প্রাতিষ্ঠানিক এবং বাড়ির বাজারের জন্য মশলা প্রস্তুত, মজাদার মিশ্রণ, উপকরণ এবং অন্যান্য স্বাদযুক্ত পণ্য বাজারজাতকরণ এবং বিতরণ করে। ফরচুন ১০০০ কোম্পানি ম্যাককর্মিকের প্রায় ১১,৭০০ জন কর্মচারী রয়েছে। কোম্পানির সদর দফতর ২০১৮ সালের মাঝামাঝি স্পার্কস থেকে হান্ট ভ্যালি, মেরিল্যান্ডে স্থানান্তরিত হয়।  ব্র্যান্ড এর ব্র্যান্ডগুলির মধ্যে রয়েছে:  তথ্যসূত্র  বহিঃসংযোগ  বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি বিষয়শ্রেণী:১৮৮৯-এ প্রতিষ্ঠিত খাদ্য ও পানীয় কোম্পানি বিষয়শ্রেণী:হান্ট ভ্যালি, মেরিল্যান্ড ভিত্তিক কোম্পানি বিষয়শ্রেণী:মেরিল্যান্ড ভিত্তিক খাদ্য ও পানীয় কোম্পানি বিষয়শ্রেণী:ফ্লেভোর কোম্পানি বিষয়শ্রেণী:মার্কিন যুক্তরাষ্ট্রের কন্ডিমেন্ট কোম্পানি বিষয়শ্রেণী:১৮৮৯-এ মেরিল্যান্ডে প্রতিষ্ঠিত বিষয়শ্রেণী:১৮৮৯-এ প্রতিষ্ঠিত মার্কিন কোম্পানি
ঊষসী রায় একজন ভারতীয় টেলিভিশন অভিনেত্রী। স্টার জলসায় মিলন তিথি ধারাবাহিকে অহনা এবং জি বাংলায় বকুল কথা ধারাবাহিকে প্রধান ও নাম ভূমিকা বকুল চরিত্রে অভিনয়ের জন্য তিনি পরিচিত।   ব‍্যক্তিগত জীবন  ঊষসী রায় ১৯৯৩ সালের ১৭ই অক্টোবরে কলকাতায় জন্মগ্রহণ করেন। তিনি কমলা বালিকা উচ্চ বিদ্যালয়ে পড়াশোনা করেছেন এবং আশুতোষ কলেজ থেকে ইতিহাস বিষয়ে স্নাতক সম্পন্ন করেছেন।   পেশা  তিনি জিতু কমলের বিপরীতে স্টার জলসার জনপ্রিয় ধারাবাহিক মিলন তিথিতে প্রধান চরিত্রে অভিনয় করে তার কর্মজীবন শুরু করেন। তারপরে তিনি স্টার জলসার গোয়েন্দা ধারাবাহিক জয় কালী কলকাতওয়ালিতে একটি অতিথি চরিত্রে অভিনয় করেছিলেন। এছাড়াও তিনি জি বাংলার বকুল কথাতে হানি বাফনার বিপরীতে প্রধান চরিত্রে অভিনয় করেছিলেন। এছাড়াও তিনি মনোজ ওঝার বিপরীতে জি বাংলার ধারাবাহিক কাদম্বিনীতে প্রধান চরিত্রে অভিনয় করেছিলেন।  সম্প্রতি তিনি হইচই ওটিটি প্ল্যাটফর্মে "টুরু লাভ" নামক একটি মিনি ওয়েব ধারাবাহিকে অভিনয় করেন। এতে তার চরিত্রের নাম ছিল 'বৃন্দা চট্টোপাধ্যায়'। তিনি জি বাংলা সিনেমার চলচ্চিত্র "ইস্কাবনের রাণী"তে প্রধান চরিত্র 'লক্ষ্মী' হিসেবে অভিনয় করেন ।   টিভি  বছরধারাবাহিক/অনুষ্ঠানচরিত্রসহশিল্পীচ‍্যানেলপ্রোডাকশনসূত্র ২০১৫-২০১৭ মিলন তিথি অহনা/মীরা জিতু কমল স্টার জলসাঅ্যাক্রোপলিস এন্টারটেইনমেন্ট ২০১৭ জয় কালী কলকাত্তাওয়ালী মুনিয়াস্টার জলসাশ্রী ভেঙ্কটেশ ফিল্মস২০১৭-২০২০ বকুল কথা বকুল হানি বাফনা জি বাংলাঅ্যাক্রোপলিস এন্টারটেইনমেন্ট২০১৮ -২০২১ দিদি নম্বর ওয়ান- মরসুম ৭,৮বকুল,স্বয়ংপ্রতিযোগিতাজি বাংলাজি বাংলা প্রোডাকশন২০১৮ শক্তি রুপেনোদেবী বারাম চণ্ডীদেবী দূর্গার এক রূপ জি বাংলাজি বাংলা প্রোডাকশন২০১৯ ১২ মাসে ১২ রুপে দেবীবরণদেবী কামাখ্যাদেবী দূর্গার এক রূপ জি বাংলাজি বাংলা প্রোডাকশন২০২০ কাদম্বিনী কাদম্বিনী মনোজ ওঝা জি বাংলাজি বাংলা প্রোডাকশন২০২০ দূর্গা  সপ্তশতি   সম্ভামি যুগে যুগেদেবী সাতক্ষীদেবী দূর্গার এক রূপ জি বাংলাজি বাংলা প্রোডাকশন২০২০ জি বাংলার সার্বজনীন  দূর্গোৎসবস্বয়ংসঞ্চালকজি বাংলাজি বাংলা প্রোডাকশন  ওয়েব ধারাবাহিক  বছরধারাবাহিকচরিত্রসহশিল্পীচ‍্যানেলপ্রোডাকশনসূত্র২০২১টুরু লাভবৃন্দা  চট্টোপাধ্যায়প্রধান চরিত্রহইচইশ্রী ভেঙ্কটেশ ফিল্মস   পুরস্কার  বছরশিরোনামবিভাগফলাফলসূত্র২০১৭স্টার জলসা পরিবার অ্যাওয়ার্ডপ্রিয় মিষ্টি সম্পর্কজয়ী২০১৮জি বাংলা সোনার সংসার অ্যাওয়ার্ডসেরা মেয়েজয়ী২০১৯জি বাংলা সোনার সংসার অ্যাওয়ার্ডসেরা নায়িকাজয়ী২০১৯কলকাতা গ্লিটজ ফিমেল আইকন অব দ্য ইয়ারজয়ী২০২০জি বাংলা সোনার সংসার অ্যাওয়ার্ডসেরা বউমাজয়ী  তথ্যসূত্র    বহিঃসংযোগ         বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ধারাবাহিক নাটকের অভিনেতা বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:বাঙালি টেলিভিশন অভিনেত্রী বিষয়শ্রেণী:ভারতীয় অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:২১শ শতাব্দীর ভারতীয় অভিনয়শিল্পী বিষয়শ্রেণী:আশুতোষ কলেজের প্রাক্তন শিক্ষার্থী
ডান|থাম্ব|250x250পিক্সেল|অ্যাঞ্জি জাপাটা অ্যাঞ্জি জাপাটা (আগস্ট ৫, ১৯৮৯ - জুলাই ১৭, ২০০৮), ছিলেন কলোরাডোর গ্রিলিতে বসবাসরত একজন মার্কিন রূপান্তরকামী মহিলা। ২০০৮ সালের ১৭ জুলাইয়ে তাকে পিটিয়ে হত্যা করা হয়। তার হত্যাকারী অ্যালেন আন্দ্রাদে কে প্রথম ডিগ্রী হত্যা এবং ঘৃণামূলক অপরাধের জন্য দোষী সাব্যস্ত করা হয়, কারণ জাপাটা রূপান্তরকামী জানার পর সে তাকে হত্যা করে। ২০০৯ সালে সংঘটিত একজন রূপান্তরকামী ভুক্তভোগীর সাথে জড়িত ঘৃণামূলক অপরাধের জন্য দোষী সাব্যস্ত হওয়ার জন্য এই মামলাটি দেশের মধ্যে প্রথম ছিল। অ্যাঞ্জি জাপাতার গল্প এবং হত্যা ইউনিভিশনের নভেম্বর ১, ২০০৯ এর আকুই ওয়াই আহোরা টেলিভিশন শোতে প্রদর্শিত হয়েছিল।   জীবনের প্রথমার্ধ  জাপাটা ১৯৮৯ সালের ৫ই আগস্ট কলোরাডোর ব্রাইটনে জন্মগ্রহণ করেন। অল্প বয়স থেকেই জাপাটা মেয়েলি ছিলেন এবং ছেলেদের প্রতি আকর্ষণ প্রকাশ করতেন। মিডল স্কুলে, জাপাটা তার নারী লিঙ্গসুলভ পরিচয় পরিবার এবং ঘনিষ্ঠ বন্ধুদের কাছে প্রকাশ করেছিলেন। তিনি পরিবারের মধ্যে থাকাকালীন "অ্যাঞ্জি" নামটি গ্রহণ করেছিলেন, জনসমক্ষে পুরুষ হিসাবে নিজেকে উপস্থাপন করতেন। ১৬ বছর বয়সে জাপাটা সবসময়ের জন্য একজন নারী হিসেবে নিজেকে পরিচিত করতে শুরু করেন।   অ্যাঞ্জির তিন বোন এবং এক বড় ভাই গনজালো ছিল। জাপাটার পরিবার তাকে সমর্থন করেছিল, যদিও তার মা তার নিরাপত্তার জন্য চিন্তিত ছিলেন।    হত্যা ও বিচার  জাপাটার বয়স যখন ১৮ বছর তখন তিনি মোবাইল ফোনের সামাজিক নেটওয়ার্ক মোকোস্পেসের মাধ্যমে অ্যালেন আন্দ্রাদের (বয়স ৩১ বছর) সাথে পরিচিত হন। আন্দ্রাদের মতে, ২০০৮ সালের ১৫ ই জুলাই দুজনের দেখা হয় এবং প্রায় তিন দিন একসাথে কাটান। এই সময় তাদের যৌন মিলন হয়। প্রসিকিউটররা বলেন যে আন্দ্রাদে পরে আবিষ্কার করেন যে জাপাটা রূপান্তরকামী। তাই পরবর্তীতে সে জাপাটা কে মারতে শুরু করে। প্রথমে তার মুষ্টি দিয়ে এবং তারপর অগ্নি নির্বাপক যন্ত্র দিয়ে আঘাত করতে থাকে। আঘাতের ফলে শেষ পর্যন্ত জাপাটা মারা যান। গ্রেপ্তারের হলফনামায় আন্দ্রাদে বলেছেন যে, হত্যার অস্ত্র এবং অন্যান্য অপরাধমূলক প্রমাণ জাপাটার গাড়িতে রাখার আগে আন্দ্রে ভেবেছিলেন তিনি "এটিকে হত্যা করেছেন"। জাপাটার গাড়ি চালিয়ে নিয়ে যাবার সময় আন্দ্রাদেকে তার বাসভবনের কাছে গ্রেপ্তার করা হয়।   জাপাটার পরিবারের পক্ষ থেকে এই মামলাটিকে ঘৃণ্য অপরাধ হিসেবে বিচার করার জন্য চাপ দেওয়া হয়েছিল।    প্রকৃত বিচার শুরু হয়েছিল ১৬ এপ্রিল, ২০০৯। বিচার চলাকালীন, জুরি জেলহাউসের কথোপকথন শুনেছিলেন যাতে আন্দ্রেদ এক বান্ধবীকে বলেছিলেন যে "সমকামী জিনিসগুলি অবশ্যই মারা যাবে।"  ২০০৯ সালের ২২ শে এপ্রিল, আন্দ্রাদেকে প্রথম ডিগ্রি হত্যা, ঘৃণামূলক অপরাধ, মোটর গাড়ি চুরি এবং পরিচয় চুরির অভিযোগে দোষী সাব্যস্ত করা হয়।   প্যারোলের সম্ভাবনা ছাড়াই তাকে যাবজ্জীবন কারাদণ্ড দেওয়া হয়। যেহেতু আন্দ্রাদে কে আগে থেকে ছয়টি অপরাধমূলক শাস্তি দেয়া হয়েছিল, বিচারক তাকে "অভ্যাসগত অপরাধী" বলে অভিহিত করেন। এর ফলে তার সাজার অতিরিক্ত ৬০ বছর যোগ হয়। অক্টোবর ২০১৫ পর্যন্ত আন্দ্রাদে লিমন সংশোধনাগারে সে সাজা ভোগ করছে।   তথ্যসূত্র   বিষয়শ্রেণী:হিজড়া নারীর প্রতি সহিংসতা বিষয়শ্রেণী:কলোরাডোর এলজিবিটিকিউ ব্যক্তি বিষয়শ্রেণী:২০০৮-এ মৃত্যু বিষয়শ্রেণী:১৯৮৯-এ জন্ম বিষয়শ্রেণী:২০শ শতাব্দীর এলজিবিটিকিউ ব্যক্তি
ধুম যশ রাজ ফিল্মসের ব্যানারে সঞ্জয় গাধবি কর্তৃক পরিচালিত, আদিত্য চোপড়া এবং যশ চোপড়া প্রযোজিত ২০০৪ সালের বলিউড অ্যাকশন চলচ্চিত্র।   অভিনয়ে   অভিষেক বচ্চন - জয় দিক্ষীত  উদয় চোপড়া - আলী আকবর  জন আব্রাহাম - কবির  এশা দেওল - সীনা  রিমি সেন - সুইটি দিক্ষীত   ধারাবাহিক   ধুম (ফ্র্যাঞ্চাইজ)   তথ্যসূত্র   বহিঃসংযোগ          বিষয়শ্রেণী:যশ রাজ ফিল্মসের চলচ্চিত্র বিষয়শ্রেণী:২০০৪-এর চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:প্রীতম সুরারোপিত চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:মহারাষ্ট্র পুলিশের কাল্পনিক চিত্রায়ণ বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:মুম্বইয়ে ধারণকৃত চলচ্চিত্র বিষয়শ্রেণী:ধুম (ফ্র্যাঞ্চাইজ) বিষয়শ্রেণী:ভারতীয় ডাকাতির চলচ্চিত্র